20/12/2010 | Administración LocalMunicipal
Muros
Convoctorias e bases unitarias correspondentes á oferta de emprego do ano 2010 e ás prazas pendentes da oferta de emprego do ano 2008

Na sesión do 15.11.2010 a Xunta de Goberno Local do Concello de Muros aprobou a oferta de emprego público para o ano 2010, que comprendía as seguintes prazas: Así mesmo, atópanse pendentes de convocar os procesos selectivos para a provisión das seguintes prazas de persoal laboral fixo incluídas na oferta de emprego público do ano 2008: - 1 encargado da brigada de medio ambiente, praza encadrada no grupo IV do persoal laboral fixo do Concello de Muros. - 1 oficial condutor de retroexcavadora, praza encadrada no grupo IV do persoal laboral fixo do Concello de Muros (C2) - 1 oficial condutor de tractor, praza encadrada no grupo IV do persoal laboral fixo do Concello de Muros (C2) - 2 peóns especialistas, prazas encadradas no grupo IV do persoal laboral fixo do Concello de Muros. - 3 limpadores de edificios públicos, prazas encadradas no grupo IV do persoal laboral fixo do Concello de Muros.1.1. O obxecto destas bases é o de regular, con carácter unitario a provisión das prazas de funcionarios e persoal laboral fixo obxecto oferta de emprego público do Concello de Muros para o ano 2010 e as prazas vacantes de persoal laboral fixo obxecto da oferta de emprego do ano 2008. As convocatorias de cada praza rexeranse, ademais, polo que establezan as bases específicas que para cada unha delas se aproben.1.2. O sistema de selección dos aspirantes será de oposición, concurso- oposición ou concurso, segundo se dispoña nas Bases específicas que rexan a convocatoria.2.1. Para ser admitidos á realización das probas selectivas os aspirantes deberán reunir os seguintes requisitos: a) Ser español ou nacional dun dos restantes membros da Unión Europea ou daqueles Estados aos que lles sexa de aplicación a libre circulación de traballadores nos termos previstos na Lei estatal que regule a materia. As prazas de funcionarios de carreira cuxas funcións impliquen directa ou indirectamente unha participación no exercicio do poder público ou na salvagarda dos intereses do Estado ou das Administracións Públicas quedarán reservadas a funcionarios de nacionalidade española. Para o acceso ás prazas de persoal laboral fixo estarase ao disposto na súa normativa de aplicación. b) Ter cumpridos os dezaseis anos de idade e non exceder, no seu caso, da idade máxima de xubilación establecida pola normativa. c) Estar en posesión do título que para cada praza se sinale nas Bases específicas de cada praza. Aos anteriores efectos, de conformidade co establecido na Disposición Adicional Quinta da Lei 30/1984, do 2 de agosto, de medidas para a reforma da función pública, considerarase equivalente ao título de Diplomado universitario a superación de tres cursos completos de licenciatura. Así mesmo, a superación das probas de acceso á universidade para maiores de 25 anos, homologadas polo órgano competente, considerarase equivalente aos títulos de Bacharelato ou Formación Profesional de segundo grao. A validación de títulos deberá acreditarse mediante a presentación de certificación emitida polo órgano competente. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios ou para exercer funcións similares ás que desempeñaba no caso do persoal laboral, no que fose separado ou inhabilitado. Os nacionais doutros Estados non poderán atoparse en situación de inhabilitación ou equivalente nin ser recibido sanción disciplinaria ou equivalente que impida, no seu Estado, o acceso nos mesmos termos ao emprego público.2.2. Os requisitos establecidos na base 2.1. deberán reunirse na data de remate do prazo de presentación de solicitudes e manterse durante todo o proceso selectivo.2.3. Os aspirantes pola quenda de promoción interna deberán reunir os requisitos para o acceso á praza e ter unha antigüidade de dous anos de servizo activo no subgrupo ou grupo de clasificación profesional, no caso de que este careza de subgrupo, inmediatamente inferior ao que se pretenda acceder. Non obstante, para o persoal laboral atenderase tamén ao disposto no art.74 do Convenio colectivo do persoal laboral do Concello de Muros.3.1. Para tomar parte nas probas selectivas, os interesados deberán facelo constar en instancia dirixida ao Sr. alcalde- presidente do Concello de Muros, que se presentará no rexistro xeral do Concello ou por calquera dos procedementos que prevé o artigo 38 da Lei 30/1992, do 26 de novembro, no prazo de vinte días naturais contados desde a publicación do anuncio da convocatoria no Boletín Oficial do Estado. Nas instancias os aspirantes farán constar que reúnen todos e cada un dos requisitos esixidos nas convocatorias específicas. Así mesmo, comprometeranse a prestar xuramento ou promesa nos termos do RD 707/1979, do 5 de abril, para o caso de ser propostos para o correspondente nomeamento.3.2. Á instancia achegaranlle os seguintes documentos: a) Fotocopia do DNI ou do documento de identidade correspondente ó país da Unión Europea de que se trate. b) Relación circunstanciada dos méritos que se aleguen para a fase de concurso, no seu caso, e documentación acreditativa dos mesmos en orixinal ou copia compulsada.3.3. Os aspirantes que desexen participar nos procesos selectivos pola quenda de reserva a persoas con minusvalía deberán facelo constar expresamente na solicitude. En todo caso, os aspirantes con minusvalía deberán achegar coa solicitude copia do documento acreditativo do grao de minusvalía e informe médico relativo á compatibilidade e adaptación á praza en cuxa convocatoria se participa.4.1. Rematado o prazo de presentación de instancias, por medio de resolución da Alcaldía aprobando a lista provisional de admitidos e excluídos, que se publicará no Boletín Oficial da Provincia e no taboleiro de edictos da Corporación. Os aspirantes excluídos provisionalmente disporán dun prazo de dez días hábiles para emendar erros que motivaron a súa exclusión. A publicación da resolución no Boletín Oficial da Provincia será determinante dos prazos a efectos de emenda de solicitudes e eventuais impugnacións e/ou recursos.5.1. Os tribunais das probas selectivas serán designados consonte ao que dispoñen o artigo 60 da Lei 7/2007, de 12 de abril, do Estatuto Básico do Empregado Público e a súa composición será como segue: - Presidente: un empregado público da Corporación designado pola Alcaldía. - Vocais: tres empregados públicos designados pola Alcaldía pertencentes a calquera das Administracións Públicas. - Secretario: o da Corporación ou funcionario no que delegue. Na composición dos órganos de selección promoverase a presenza equilibrada de mulleres e homes, segundo o pola Lei orgánica 3/2007, do 22 de marzo, para a igualdade efectiva de mulleres e homes Tódolos membros do tribunal deberán posuír unha titulación ou especialización igual ou superior á esixida para o acceso ás prazas convocadas. A composición concreta dos tribunais farase pública mediante anuncio no taboleiro de edictos da Corporación e no Boletín Oficial da Provincia.5.2. Os membros do tribunal deberanse abster de intervir cando concorran as circunstancias que prevé o artigo 28 da Lei 30/1992, do 26 de novembro, notificándoo á autoridade convocante, cando preparasen aspirantes ás probas selectivas nos cinco anos anteriores á publicación desta convocatoria. Os aspirantes poderán recusar aos membros do tribunal de conformidade co establecido no art.29 da Lei 30/1992, do 26 de novembro.5.3. O tribunal non se poderá constituír nin actuar sen a presencia de alomenos tres dos seus membros, titulares ou suplentes, indistintamente. En todo caso, requírese a asistencia do presidente e do secretario ou dos que legalmente os substitúan. A cada sesión do tribunal recollerase na correspondente acta, sen que poida levantarse máis dunha acta por sesión.5.4. O tribunal poderá solicitar a incorporación aos seus traballos, con voz pero sen voto, de asesores especialistas para as probas en que o estimen conveniente. Estes asesores cinguiranse a prestar a colaboración que o tribunal lles requira nas súas especialidades técnicas.5.5. O tribunal resolverá tódalas dúbidas que xurdan na aplicación das presentes normas e os casos que elas non prevén.5.6. O tribunal adaptará o tempo e os medios de realización dos exercicios dos aspirantes con discapacidade, de forma que se garanta a igualdade de oportunidades cos demais participantes.6.1. Nos procedementos de selección por concurso- oposición, a fase de concurso non terá carácter eliminatorio e puntuación que se obteña non poderá aplicarse para superar os exercicios da fase de oposición. Os méritos do concurso serán avaliados de conformidade coa documentación que aporten os aspirantes e non serán valorados aqueles méritos que non se correspondan cos determinados nas bases específicas de cada praza nin os que non resulten acreditados. Tratándose de méritos referidos á titulación ou formación dos aspirantes, para o caso de que se establezan diferentes puntuacións dentro dese conceptos, o tribunal cualificador outorgará unicamente a puntuación correspondente ao mérito de maior valor. O resultado da avaliación dos méritos alegados polos aspirantes farase público cunha antelación mínima de cinco días á celebración das probas de oposición. A publicación farase no taboleiro de edictos da Corporación e, no seu caso, na web do Concello de Muros.6.2. Comezadas as probas selectivas non será obrigatoria a publicación no Boletín Oficial da Provincia dos lugares e datas dos sucesivos exercicios, bastando coa publicación no taboleiro de edictos da Corporación e, no seu caso, na páxina web do Concello de Muros. Cando o tribunal o estime conveniente, poderá acordar a celebración nunha mesma xornada de varias probas. Neste caso, entre proba e proba mediará un descanso mínimo de trinta minutos.6.3. Para a celebración das probas, os aspirantes serán convocados en chamamento único, agás casos de forza maior debidamente xustificados e aprezados discrecionalmente polo tribunal. Os aspirante chamados deberán acreditar a súa entidade para tomar parte nas probas selectivas. A determinación da orde de actuación dos aspirantes nas probas que non poidan celebrarse conxuntamente farase por orde alfabética segundo a primeira letra do seu apelido, comezando pola que corresponda conforme o sorteo que para estes efectos teña lugar na Consellería de Presidencia e Administración Pública.6.4. As convocatorias específicas de cada proba concretarán os programas, exercicios e sistema de cualificación de cada unha das prazas. En calquera caso, unicamente poderán tomar parte nos exercicios de carácter voluntario os aspirantes que superasen tódolos exercicios obrigatorios. Unicamente se publicarán as cualificacións dos aspirantes que superaron cada proba, o que se fará mediante anuncio no taboleiro de edictos da Corporación e, no seu caso, na web do Concello de Muros. O tribunal poderá acordar a lectura pública dos exercicios que se fagan por escrito e pedirlles aclaracións aos aspirantes, se o xulga oportuno. Os aspirantes poderán presentar reclamacións contra as puntuacións obtidas no prazo de dez días hábiles desde a publicación das cualificacións, as cales serán resoltas polo tribunal.6.5. Tódolos procesos selectivos incorporarán unha proba de coñecemento da lingua galega.7.1. Rematado o proceso selectivo, o tribunal disporá a publicación da puntuación final e da orde de cualificación dos aspirantes aprobados, a cal virá dada pola suma das puntuacións obtidas no conxunto dos exercicios e, se é o caso, dos méritos do concurso. Así mesmo, elevará a referida listaxe ao órgano competente xunto cunha proposta de nomeamento, se se trata de funcionarios de carreira, ou de formalización de contrato laboral, se se trata de persoal laboral 7.2. Os tribunais de selección non poderán aprobar nin declarar que superaron as probas selectivas un número de aspirantes superior ao de prazas convocadas. Non obstante, aos efectos de garantir a provisión das prazas convocadas, cando se produzan renuncias antes do nomeamento ou da formalización do contrato laboral, o órgano competente poderá requirir ao tribunal unha relación complementaria de aspirantes que sigan aos propostos en orde ao seu nomeamento.7.3. Para o caso de existir empate nas puntuacións dos aspirantes que superaron o proceso selectivo, establécese, con carácter supletorio, e como criterio de prioridade a obtención da nota máis alta no primeiro exercicio de oposición e, de ser preciso, nos sucesivos.8.1. Os aspirantes propostos para o seu nomeamento ou formalización de contrato, deberán presentar no rexistro xeral do Concello, no prazo de vinte días naturais desde a publicación da listaxe de aprobados, os seguintes documentos: a) copia compulsada do DNI ou do documento de identidade correspondente ó país da Unión Europea de que se trate; b) copia compulsada do título esixido para participar nas probas selectivas, ou ben xustificante de ter cumprido tódolos requisitos para a súa expedición; c) declaración xurada de non ter sido separado mediante expediente disciplinario do servicio de ningunha Administración Pública nin encontrarse inhabilitado para o exercicio das funcións públicas; d) declaración xurada de non estar incurso en causa de incapacidade ou incompatibilidade referida ao momento da toma de posesión; e) certificación acreditativa de non padecer enfermidade ou eiva física que impida o normal desenvolvemento da súa función, no caso de tratarse de persoas con minusvalías; f) número de conta bancaria e copia da cartilla da Seguridade Social (no caso de haber estado dado de alta). 8.2. Os aspirantes con minusvalía deberán presentar un certificado expedido polos órganos competentes que a acredite.8.3. Os que tivesen a condición de persoal ó servicio das Administracións públicas estarán exentos de xustificaren documentalmente as condicións e requisitos xa probados para obter o seu anterior nomeamento; neste caso, presentarán certificación da Administración Pública da que dependan que acreditativa deses extremos.9.1. Os aprobados que no prazo sinalado na base anterior non presentaran a documentación esixida, agás causa de forza maior, ou non reunisen os requisitos esixidos non poderán ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade.9.2. Cumpridos os requisitos para o nomeamento, o órgano competente nomeará aos aspirantes propostos. Unha vez nomeados, os aspirantes deberán tomar posesión no prazo dun mes contado desde a notificación do nomeamento. Para o caso de non tomar posesión no prazo sinalado sen causa xustificada, o aspirante nomeado quedará en situación de cesante.9.3. Os contratos laborais formalizaranse cos aspirantes propostos no prazo máximo de dez días, contados desde a presentación da documentación a que se refire a Base oitava. Ata que non se produza a formalización do contrato e a incorporación ao traballo, o aspirante proposto non terá dereito a ningunha prestación económica. Os contratos estarán sometidos a un período de proba dun mes. Na Oferta de Emprego Público reservarase unha porcentaxe non inferior ao 5% do total das prazas ofertadas para ser cubertas entre persoas con discapacidade, sempre que superen o proceso selectivo e acrediten a súa minusvalía e a compatibilidade co desempeño das funcións propias do posto. Terán a consideración de persoas con discapacidade aquelas ás que se refire o art.1.2 da Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade.11.1. Os tribunais de selección das distintas prazas poderán resolver tódalas dúbidas que se presenten no non previsto nestas bases e adoptar os acordos que resulten procedentes, os cales se publicarán no taboleiro de edictos da Corporación e, no seu caso, na web do Concello de Muros.11.2. Os procesos selectivos rexeranse polo establecido na lexislación básica sobre emprego público, polo RD 896/1991, do 7 de xuño, pola normativa autonómica de desenvolvemento da anterior e, supletoriamente, polo previsto no Regulamento xeral de ingreso do persoal ao servizo da Administración do Estado. Contra esta resolución, que pon fin á vía administrativa, poderase interpor, con carácter potestativo, recurso de reposición no prazo dun mes perante o propio órgano que a dictou, ou ben recurso contencioso- administrativo no prazo de dous meses perante o Xulgado do Contencioso- Administrativo da Coruña. Os anteditos prazos contaranse desde o seguinte á notificación da resolución. Se se interpón o recurso de reposición, non se poderá acudir ao contencioso administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o de un mes contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso administrativo. Todo iso sen prexuízo de calquera outro recurso ou acción que Vde. xulgue oportunos. Muros, 13 de decembro de 2010 O ALCALDE, As./Domingos Dosil Cubelo.